

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

KVALIFIKĀCIJAS SISTĒMAS

"ražotāja un energoapgādes apakšstaciju projektēšana un būvniecība"

**NOLIKUMS**

**ID Nr. AS "Latvenergo" 2024/27**

###### Satura rādītājs

[1. Ievads 3](#_Toc189821958)

[2. Pasūtītājs, Pārzinis 3](#_Toc189821959)

[3. Kvalifikācijas sistēmas uzturētājs 3](#_Toc189821960)

[4. Kontaktpersona 3](#_Toc189821961)

[5. Informācijas un Kvalifikācijas sistēmas nolikuma saņemšana 3](#_Toc189821962)

[6. Kvalifikācijas sistēmas priekšmets: 3](#_Toc189821963)

[7. Piegādātāju kvalifikācijas prasības 3](#_Toc189821964)

[8. Pieteikuma noformējums un saturs 10](#_Toc189821965)

[9. Pieteikumu iesniegšanas kārtība 11](#_Toc189821966)

[10. Pieteikumu izskatīšana 11](#_Toc189821967)

[11. Piegādātāju izslēgšana no Kvalifikācijas sistēmas 11](#_Toc189821968)

[12. Fizisko personu datu apstrāde 12](#_Toc189821969)

[13. Citi noteikumi 12](#_Toc189821970)

[Pielikums Nr. 1 13](#_Toc189821971)

[Pielikums Nr. 2 14](#_Toc189821972)

# Ievads

Akciju sabiedrība "Latvenergo" uzaicina Piegādātājus[[1]](#footnote-2) iesniegt pieteikumus to iekļaušanai kvalifikācijas sistēmā **"****Ražotāja un energoapgādes apakšstaciju projektēšana un būvniecība"** (turpmāk – "Kvalifikācijas sistēma"). Kvalifikācijas atlases priekšmets ir ražotāja un energoapgādes apakšstaciju projektēšana un izbūve.

AS "Latvenergo" Kvalifikācijas sistēmas mērķis ir atlasīt un uzturēt kvalificētu piegādātāju sarakstu, kas nodrošinātu *Latvenergo* koncernā ietilpstošām kapitālsabiedrībām iespēju operatīvi, labā kvalitātē un ar atbilstošām garantijām saņemt nepieciešamos pakalpojumus no kvalificētiem piegādātājiem, un kura dalībnieki tiks uzaicināti piedalīties sarunu procedūrās par pakalpojumu sniegšanu *Latvenergo* koncernā ietilpstošo kapitālsabiedrību rīkotajās iepirkuma procedūrās.

Piedalīšanās atlases procedūrā Kvalifikācijas sistēmas izveidei notiek uz vienlīdzīgiem noteikumiem.

# Pasūtītājs, Pārzinis

AS "Latvenergo"  
Vienotais reģ. Nr. 40003032949  
PVN maksātāja Nr. LV40003032949  
Adrese: Pulkveža Brieža iela 12, Rīga, LV-1230  
Kredītiestāde: AS "SEB banka", kods: UNLALV2X  
Konta Nr.: LV24UNLA0001000221208

# Kvalifikācijas sistēmas uzturētājs

AS "Latvenergo"

# Kontaktpersona

AS "Latvenergo" Iepirkumu un loģistikas funkcijas kvalifikācijas sistēmas vadītājs Sandra Veldre, tālr.: +371 67728036; e-pasts: sandra.veldre@latvenergo.lv.

# Informācijas un Kvalifikācijas sistēmas nolikuma saņemšana

* 1. Organizatoriska rakstura informāciju iespējams saņemt, sazinoties ar nolikuma 4.punktā norādīto kontaktpersonu.
  2. Kvalifikācijas sistēmas nolikums (turpmāk – "Nolikums"), Nolikuma grozījumi un cita informācija par Kvalifikācijas sistēmu ir publiski pieejama AS "Latvenergo" tīmekļa vietnē [www.latvenergo.lv](http://www.latvenergo.lv) sadaļā "Kvalifikācijas sistēmas".
  3. Kvalifikācijas sistēmai nav noteikts ilgums.
  4. Piegādātāji var iesniegt pieteikumus to iekļaušanai Kvalifikācijas sistēmā visā kvalifikācijas sistēmas uzturēšanas laikā.
  5. Komunikācija ar Pasūtītāju Kvalifikācijas sistēmas jautājumos notiek, izmantojot Nolikuma 4.punktā norādīto kontaktinformāciju vai AS "Latvenergo" Elektronisko iepirkumu sistēmā (turpmāk – "LEIS"), atbilstoši tās instrukcijai.

# Kvalifikācijas sistēmas priekšmets:

* 1. Ražotāja un energoapgādes apakšstaciju projektēšana un būvniecība.

CPV galvenais kods: 45315300-1 (Elektroapgādes iekārtas),

CPV papildkods: 71323100-9 (Elektroapgādes sistēmu projektēšanas pakalpojumi).

# Piegādātāju kvalifikācijas prasības

* 1. Piegādātājs **netiek kvalificēts**, ja izpildās vismaz 1 (viens) no Sabiedrisko pakalpojumu sniedzēju iepirkumu likuma (turpmāk – "SPSIL") 48. panta otrās daļas 1., 2., 3., 4., 5., 6., 7., 10., 11., 12., 13., 14. punktā noteiktiem kandidātu izslēgšanas iemesliem.

7.2. Piegādātāju izslēgšanas iemesli tiks pārbaudīti SPSIL 48. pantā noteiktajā kārtībā.

7.3. Kvalificēto piegādātāju sarakstā **tiek iekļauti** Piegādātāji, kuri atbilst šādiem nosacījumiem:

|  |  |  |
| --- | --- | --- |
| **Nr.** | **Kvalifikācijas prasība** | **Iesniedzamie dokumenti** |
| 7.3.1. | 7.3.1.1. Piegādātājs, katrs personālsabiedrības biedrs, ja Piegādātājs ir personālsabiedrība, katrs piegādātāju apvienības dalībnieks, ja Piegādātājs ir piegādātāju apvienība, katrs Piegādātāja norādīts apakšuzņēmējs, katra Piegādātāja norādītā persona, uz kuras iespējām Piegādātājs balstās, lai apliecinātu, ka tā kvalifikācija atbilst Nolikumā noteiktajām prasībām ir reģistrēts Ziemeļatlantijas Līguma organizācijā (turpmāk – NATO), Eiropas Savienībā vai Eiropas Ekonomiskās zonas dalībvalstī.  7.3.1.2. Piegādātāja patiesais labuma guvējs ir NATO, Eiropas Savienības vai Eiropas Ekonomiskās zonas valsts pilsonis.  7.3.1.3. Piegādātājs pakalpojuma nodrošināšanai izmanto programmatūru vai iekārtas, kuru ražotājs ir juridiska persona, kas reģistrēta NATO, Eiropas Savienības vai Eiropas Ekonomikas zonas dalībvalstī, vai fiziska persona, kas ir Latvijas Republikas valstspiederīgais, NATO, Eiropas Savienības vai Eiropas Ekonomikas zonas valsts pilsonis. | 1. Informācija par Piegādātāja reģistrāciju Latvijas Republikas Uzņēmumu reģistrā tiks pārbaudīta tīmekļvietnē www.ur.gov.lv.  2. Ja Piegādātājs (t.sk. arī apakšuzņēmēji, piegādātāju apvienības vai personālsabiedrības dalībnieki) ir reģistrēts ārvalstī, Piegādātājs pieteikumā norāda attiecīgās valsts kompetento institūciju, kas veic reģistrāciju, reģistrācijas datumu, reģistrācijas numuru, un pievieno reģistrācijas faktu apliecinošu dokumentu vai citu dokumentu, ja attiecīgās valsts normatīvie akti paredz tā izdošanu. Gadījumā, ja ārvalstu uzņēmumam nav šāda dokumenta kopijas vai tā izsniegšanu neparedz reģistrācijas valsts normatīvie akti, pieteikumā jānorāda atsauce uz tīmekļa vietnes adresi un precīzs links, kur pasūtītājs var pārbaudīt ārvalstu uzņēmuma reģistrācijas faktu.  3. Gadījumā, ja Piegādātājam neizpildās Nolikuma 7.3.1.1., 7.3.1.2., 7.3.1.3. punktos noteiktās prasības, tad Pasūtītājam no kompetentās valsts drošības iestādes jāsaņem atbilstošs atzinums par iespējamo, turpmāko sadarbību ar Piegādātāju vai konkrēta pieteikuma formā izteiktā iepirkuma procedūras priekšmeta iegādi. |
| 7.3.2. | Piegādātājs un apakšuzņēmējs\* ir reģistrēts Latvijas Republikas Būvkomersantu reģistrā sfērās: **elektroietaišu izbūves darbu vadīšana un elektroietaišu projektēšanā**, saskaņā ar 2014.gada 25.februāra Ministru kabineta noteikumu Nr.116 "Būvkomersantu reģistrācijas noteikumi" prasībām.  \* Prasība neattiecas uz apakšuzņēmējiem, kas veiks darbus, kuru veikšanai nav nepieciešama reģistrācija Būvkomersantu reģistrā attiecīgajā sfērā.  Ja Piegādātājs ir ārvalstīs reģistrēts uzņēmums, tam jābūt reģistrētam līdzvērtīgā reģistrā ārvalstīs atbilstoši attiecīgās valsts normatīvajiem aktiem, ja attiecīgās valsts normatīvie akti šādu reģistrāciju paredz. Piedaloties sarunās ar kvalificētiem piegādātājiem, ārvalstu komersantam, līguma slēgšanas tiesību piešķiršanas gadījumā, uz iepirkuma līguma noslēgšanas brīdi saskaņā ar Būvniecības likuma 22.pantu būs jābūt reģistrētam Latvijas Republikas Būvkomersantu reģistrā, norādot vismaz vienu būvspeciālistu reģistrā reģistrētu atbilstošās darbības sfēras, kurā tas veiks darbus, būvspeciālistu. | Informācija par Piegādātāja reģistrāciju Būvkomersantu reģistrā saskaņā ar Nolikuma 7.3.2. punktā izvirzītajai prasībai, tiks pārbaudīta Būvniecības informācijas sistēmas tīmekļa vietnē https://bis.gov.lv.    Piegādātājs, kas reģistrēts ārvalstīs, iesniedz līdzvērtīgas iestādes izdotu dokumenta kopiju, kas atbilstoši attiecīgās valsts normatīviem aktiem apliecina Piegādātāja tiesības veikt Nolikumā noteiktos darbus, pievienojot apliecinājumu, ka, gadījumā, ja sarunu ar kvalificētiem piegādātājiem rezultātā tam tiks piešķirtas līgums slēgšanas tiesības, uz iepirkuma līguma noslēgšanas brīdi tas būs reģistrēts Latvijas Būvkomersantu reģistrā. Attiecīgais termiņš objektīvu iemeslu dēļ var tikt pagarināts, taču tas nedrīkst ietekmēt līguma izpildes termiņus. |
| 7.3.3. | **7.3.3.1**. Piegādātājam (būvdarbu veicējam, kas veic energoapgādes objekta[[2]](#footnote-3) būvdarbus) vai tā piesaistītajam apakšuzņēmējam pēdējos 5 (piecos) gados līdz pieteikuma iesniegšanas dienai ir vismaz 1 (viens) izpildīts līgums par 110 kV vai augstāka sprieguma **elektroiekārtu piegādi**, kur attiecīgā iekārta ir piegādāta, uzstādīta, ieregulēta un ieslēgta darbā vismaz vienam 110 kV vai augstāka sprieguma pievienojumam (ar terminu "iekārta" jāsaprot 110 kV vai augstāka sprieguma primārā, RAA[[3]](#footnote-4) un DVS[[4]](#footnote-5) iekārta) un vismaz 1 (viena) 110 kV vai augstāka sprieguma jauna **energoapgādes objekta būvdarbi (izbūve) vai esoša objekta pilna pārbūve** bez iekārtām (ar terminu "iekārta" jāsaprot 110 kV vai augstāka sprieguma primārā, RAA un DVS iekārta).  **7.3.3.2**. Piegādātājam (būvdarbu veicējam, kas veic energoapgādes objekta būvdarbus) vai tā piesaistītajam apakšuzņēmējam pēdējos 5 (piecos) gados) līdz pieteikuma iesniegšanas dienai ir pieredze – vismaz 1 (viens) izpildīts līgums par OPGW (*Optical ground wire* - zemējuma vads ar iebūvētu optisko kabeli) trases izbūvi vai pilnu pārbūvi ar materiālu piegādi.  Piegādātājam vai personu apvienības dalībniekam, vai personai, uz kuras iespējam Piegādātājs balstās, kas atbilst šajā dokumentā noteiktajām kvalifikācijas prasībām, energoapgādes objektā **paša spēkiem[[5]](#footnote-6) jāvei****c šādus darbus**:  zemējuma kontūra izbūve, kabeļu aku un kabeļu kanalizācijas cauruļu izbūve, primāro iekārtu uzstādīšana (ieskaitot pamatus, metāla konstrukcijas un primāros pievienojumus), kopņu un portālu izbūve (ieskaitot pamatus, metāla konstrukcijas un primāros pievienojumus).  Ja Piegādātājs Nolikuma 7.3.3. punkta prasību izpildei balstās uz piegādātāju apvienības dalībnieka vai citu personu (apakšuzņēmēju) pieredzi, tad piegādātāju apvienības dalībniekam vai apakšuzņēmējam **jābūt pieredzei energoapgādes objekta galvenā būvdarbu veicēja statusā2** un **jānodrošina vismaz līguma vadīšana**, tādējādi nodrošinot, ka tā tehniskās prasmes un pieredze ir noderīga, lai nodrošinātu kvalitatīvu darbu izpildi. Sarunu ar kvalificētiem piegādātājiem rezultātā slēgto līguma izpildi (darbu vadīšanu, uzraudzību un kontroli) jānodrošina būvdarbu vadītājam, kuru piesaistījis uzņēmums ar pieredzi energoapgādes objekta galvenā būvdarbu veicēja statusā. | Lai apliecinātu atbilstību Nolikuma 7.3.3. punktā izvirzītajai prasībai par Piegādātāja pieredzi, Piegādātājam informācija jāsagatavo saskaņā ar Nolikuma pielikuma Nr.2 tabulu. Piegādātājs iesniedz dokumentus, kuri nepārprotami apliecina šajā punktā prasīto Piegādātāja pieredzi (piemēram: atsauksmi, izziņu, aktu par objekta pieņemšanu ekspluatācijā, būvprojekta sadaļu, tehnisko specifikāciju, tehnisko uzdevumu būvdarbu veikšanai, vai citu dokumentu, kur norādīts būvdarbu veids, objekta raksturlielumi). |
| 7.3.4. | Piegādātājam vai tā piesaistītajam apakšuzņēmējam, kas veiks energoapgādes objekta projektēšanas darbus **ir pieredze 110 kV un/vai augstāka sprieguma energoapgādes objektu projektēšanā:**  **7.3.4.1.** Ne vairāk kā 5 (piecos) iepriekšējos gados līdz pieteikuma iesniegšanas dienai vismaz 1 (viens) izpildīts līgums ir par 110 kV un/vai augstāka sprieguma energoapgādes objekta jaunas būvniecības un/vai pilnas pārbūves būvprojekta izstrādi, kur attiecīgais objekts ir pieņemts ekspluatācijā;  **7.3.4.2.** Ne vairāk kā 3 (trijos) iepriekšējos gados līdz pieteikuma iesniegšanas dienai vismaz 1 (viens) izstrādāts būvprojekts par 110 kV un/vai augstāka sprieguma energoapgādes objekta jaunu būvniecību un/vai pilnu pārbūvi, kur būvatļaujā ir saņemta atzīme par projektēšanas nosacījumu izpildi. | Lai apliecinātu atbilstību Nolikuma 7.3.4. punktā izvirzītajai prasībai par Piegādātāja pieredzi, Piegādātājam informācija jāsagatavo saskaņā ar Nolikuma pielikuma Nr.2 tabulu.  Pamatojošie dokumenti, kas apliecina tabulā norādītos datus (piemēram iepriekšējo pasūtītāju atsauksmes, līgumu kopijas, pavadzīme, pieņemšanas – nodošanas akti vai citi dokumenti) jāpievieno pieteikumam.  Ārvalstīs reģistrēts pretendents iesniedz pieredzi apliecinošus dokumentus (piemēram iepriekšējo pasūtītāju atsauksmes, līgumu kopijas, pavadzīme, pieņemšanas – nodošanas akti vai citi dokumenti) atbilstoši attiecīgās valsts normatīvo aktu prasībām. |
| 7.3.5. | Piegādātājs nodrošina šādus **atbildīgos speciālistus[[6]](#footnote-7)** ar šādu profesionālo kvalifikāciju un plānotajam elektropārvades līniju būvdarbu veidam atbilstošu pieredzi:  **7.3.5.1**. 1 (viens) vai vairāki **darbu vadītāji**, kuriem kopumā ir šāda profesionālā kvalifikācija un pieredze:  **a)** būvprakses sertifikāts 110 kV vai augstāka sprieguma elektroietaišu izbūves darbu vadīšanā, kas atbilst **transformatoru apakšstaciju un sadales punktu** izbūves darbu vadīšanai un pēdējos 5 (piecos) gados līdz pieteikuma iesniegšanas dienai ir pieredze elektropārvades 110 kV vai augstāka sprieguma energoapgādes objektu jaunas būvniecības un vai pilnas pārbūves būvdarbu vadīšanā, ne mazāk kā 1 (viens) izpildīts līgums 110 kV vai augstāka sprieguma **transformatoru apakšstaciju vai sadales punktu** izbūves darbu vadīšanā.  **b)** būvprakses sertifikāts 110 kV vai augstāka sprieguma elektroietaišu izbūves darbu vadīšanā, kas atbilst **relejaizsardzības un automātikas** darbu vadīšanai;  **c)** būvprakses sertifikāts 110 kV vai augstāka sprieguma elektroietaišu izbūves darbu vadīšanā, kas atbilst **gaisvadu līniju** izbūves darbu vadīšanai;  **d)** būvprakses sertifikāts **ēku būvdarbu vadīšanā** un pēdējos 5 (piecos) gados līdz pieteikuma iesniegšanas dienai ir pieredze 2. vai 3. grupas ēku[[7]](#footnote-8) būvniecības izbūves vai pārbūves darbu vadīšanā: vismaz 2 (divi) izpildīti līgumi no, kuriem vismaz 1 (viens) līgums ir ar realizācijas summu virs 150 000,00 EUR (viens simts piecdesmit tūkstoši *euro* un 00 centi);  **e)** Būvprakses sertifikāts elektronisko sakaru sistēmu un tīklu būvdarbu vadīšanā un būvuzraudzībā un pēdējos 5 (piecos) gados līdz pieteikuma iesniegšanas dienai ir pieredze elektronisko sakaru sistēmu un tīklu būvdarbu vadīšanā, izpildīti vismaz 2 (divi) līgumi, kur projekti ir reģistrēti Būvniecības informācijas sistēmā.  **7.3.5.2.** viens vai vairāki speciālisti ar tiesībām būt par **atbildīgo par darbu izpildi** elektroietaisēs saskaņā ar Latvijas Republikas Ministru kabineta noteikumiem Nr.1041 36. punktu (atbildīgais par darbu izpildi elektroietaisē var nebūt sertificēts kādā no jomām, ja brigādē ir cits šajā jomā sertificēts darbinieks):  **a)** darbinieks ar tiesībām būt par atbildīgo par darbu izpildi elektroietaisēs Latvijas Republikas Ministru kabineta 08.10.2013. noteikumu Nr.1041 "Noteikumi par obligāti piemērojamo energostandartu, kas nosaka elektroapgādes objektu ekspluatācijas organizatoriskās un tehniskās drošības prasības" izpratnē;  **b)** "C" elektrodrošības grupa, kas iegūta atbilstoši Latvijas Republikas Ministru kabineta 08.10.2013. noteikumu Nr.1041 "Noteikumi par obligāti piemērojamo energostandartu, kas nosaka elektroapgādes objektu ekspluatācijas organizatoriskās un tehniskās drošības prasības" 14., 17. un 20. punkta prasībām un LEK 025 "Drošības prasības, veicot darbus elektroietaisēs" (C elektrodrošības grupa – iegūts vismaz otrais profesionālās kvalifikācijas līmenis elektrozinībās, pārzinātas drošības prasības augstsprieguma un zemsprieguma elektroietaisēs un ir vismaz 3 (trīs) mēnešus ilgs darba stāžs ar B elektrodrošības grupu).  **7.3.5.3.** 2 (divi) vai vairāki **būvniecības un montāžas darbu speciālisti**, kuriem kopumā ir šāda profesionālā kvalifikācija (būvniecības un montāžas darbu speciālists var nebūt sertificēts kādā no jomām, ja brigādē ir cits šajā jomā sertificēts darbinieks):  **a)** katram speciālistam ir elektrodrošības grupa, kāda ir nepieciešama profesionālo un amata pienākumu veikšanai elektroietaisēs un atbilst Latvijas Republikas Ministru kabineta 08.10.2013. noteikumiem Nr.1041 "Noteikumi par obligāti piemērojamo energostandartu, kas nosaka elektroapgādes objektu ekspluatācijas organizatoriskās un tehniskās drošības prasības" 14., 17. un 20. punkta prasībām vai apliecinājums, ka uz profesionālo un amata pienākumu izpildes sākumu elektroietaisēs personāls būs ieguvis atbilstošu elektrodrošības grupu. Gadījumā, ja personāls profesionālo un amata pienākumu veikšanai nav jāatrodas darbā esošās elektroietaisēs, elektrodrošības grupa nav nepieciešama;  **b)** būvprakses sertifikāts 110 kV vai augstāka sprieguma elektroietaišu montāžā, kas atbilst **transformatoru apakšstaciju un sadales punktu** montāžai;  **c)** būvprakses sertifikāts 110 kV vai augstāka sprieguma elektroietaišu montāžā, kas atbilst **relejaizsardzības un automātikas** montāžai;  **d)** būvprakses sertifikāts 110 kV vai augstāka sprieguma elektroietaišu montāžā, kas atbilst **gaisvadu līniju** montāžai.  **Būvniecības un montāžas darbu speciālists** var vienlaikus veikt speciālista ar tiesībām būt par **atbildīgo par darbu izpildi** pienākumus.  **7.3.5.4.** vismaz 1 (viens) **darba aizsardzības koordinators** atbilstoši Ministru kabineta 25.02.2003. noteikumu Nr.92 "Darba aizsardzības prasības, veicot būvdarbus" prasībām.  **7.3.5.5.** vismaz 1 (viens) speciālists **tehnisko parametru mērīšanas un pārbaudes** darbu veikšanai, kuram jābūt sertificētam 110 kV vai augstāka sprieguma **elektroietaišu tehnisko parametru mērīšanā un pārbaudē.**  **7.3.5.6.** vismaz 1 (viens) **būvprojekta vadītājs**, kuram ir šāda profesionālā kvalifikācija un pieredze:  **a)** būvprakses sertifikāts 110 kV vai augstāka sprieguma elektroietaišu projektēšanas darbu vadīšanā un uzraudzībā:  **1.** Ne vairāk kā 5 (piecos) iepriekšējos gados līdz pieteikuma iesniegšanas dienai ir pieredze 110 kV un augstāka sprieguma **projektēšanas darbu vadīšanā un uzraudzībā** vai pieredze 110 kV un augstāka sprieguma elektroietaišu projektēšanā, vismaz 1 (viens) izpildīts līgums ir par 110 kV vai augstāka sprieguma energoapgādes objekta jaunas būvniecības vai pilnas pārbūves būvprojekta izstrādi, kur attiecīgais objekts ir pieņemts ekspluatācijā;  **2.** Ne vairāk kā 3 (trijos) iepriekšējos gados līdz pieteikuma iesniegšanas dienai ir pieredze 110 kV un augstāka sprieguma **projektēšanas darbu vadīšanā un uzraudzībā** vai pieredze 110 kV un augstāka sprieguma elektroietaišu projektēšanā, vismaz 1 (viens) izpildīts līgums ir par 110 kV vai augstāka sprieguma energoapgādes objekta jaunas būvniecības vai pilnas pārbūves būvprojekta izstrādi, kur attiecīgā objekta būvatļaujā ir saņemta atzīme par projektēšanas nosacījumu izpildi.  **7.3.5.7.** **Vismaz 3 (trīs) projektēšanas speciālisti**, kuriem kopumā ir šāda profesionālā kvalifikācija:  **a)** būvprakses sertifikāts 110 kV vai augstāka sprieguma elektroietaišu projektēšanā, kas atbilst **transformatoru apakšstacijas un sadales punktu projektēšanai;**  **b)** būvprakses sertifikāts 110 kV vai augstāka sprieguma elektroietaišu projektēšanā, kas atbilst **relejaizsardzības un automātikas projektēšanai;**  **c)** būvprakses sertifikāts 110 kV vai augstāka sprieguma elektroietaišu projektēšanā, kas atbilst **gaisvadu līniju** projektēšanai;  **d)** būvprakses sertifikāts **ēku konstrukciju projektēšanā;**  **e)** būvprakses sertifikāts **elektronisko sakaru sistēmu un tīklu projektēšanā** un pēdējo 5 (piecu) gadu laikā līdz pieteikuma iesniegšanas dienai ir pieredze elektronisko sakaru sistēmu un tīklu projektēšanā, izpildīti vismaz 2 (divi) līgumi, kur projekti ir reģistrēti būvniecības informācijas sistēmā. | Lai apliecinātu atbilstību Nolikuma 7.3.5. punktā izvirzītajai prasībai par Piegādātāja sertificētajiem speciālistiem, kuri, sarunu ar kvalificētiem piegādātājiem rezultātā līguma noslēgšanas gadījumā darbosies līgumu izpildēs, informācija sagatavojama saskaņā ar Nolikuma pielikuma Nr.2 Par būvspeciālista sertifikāta spēkā esamību Pasūtītājs pārliecinās Latvijas Republikas Būvspeciālistu reģistrā tīmekļvietnē https://bis.gov.lv/bisp/.  Ja pretendents plāno piesaistīt speciālistu/- us, kuram profesionālā kvalifikācija ir iegūta ārvalstīs, un šis specialists nav reģistrēts Latvijas Republikas Būvspeciālistu reģistrā, jāpievieno dokumentu kopijas, kas pierāda, ka speciālists ir atbilstoši kvalificēts ārvalstī, kurā tas ir reģistrēts vai kurā ieguvis izglītību (ja speciālista reģistrāciju paredz attiecīgās valsts normatīvie akti).  Ārvalstu pretendenta personāla kvalifikācijai jāatbilst speciālista reģistrācijas valsts prasībām noteiktu pakalpojumu sniegšanai. Gadījumā, ja ārvalstu speciālistam nav šāda dokumenta kopijas vai tā izsniegšanu neparedz reģistrācijas valsts normatīvie akti, pieteikumā jānorāda atsauce uz tīmekļa vietnes adresi un precīzu saiti, kur pasūtītājs var pārbaudīt ārvalstu speciālista reģistrācijas faktu (ja to paredz attiecīgās valsts normatīvie akti).  Ja pretendents piesaista ārvalstu speciālistu/-us, tad iesniedz apliecinājumu, ka gadījumā, ja sarunu ar kvalificētiem piegādātājiem rezultātā ar piegādātāju tiks noslēgts iepirkuma līgums, tas ne vēlāk kā 5 (piecu) darbdienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā, un iesniegs informāciju no atzīšanas institūcijas par to, ka visi nepieciešamie dokumenti ir saņemti un attiecīgais speciālists ir iekļauts Būvniecības informācijas sistēmā.  Ārvalstīs reģistrēts speciālists iesniedz pieredzi apliecinošus dokumentus (piemēram, līgumus, pavadzīmes, pieņemšanas-nodošanas aktus u.c. dokumentus) atbilstoši attiecīgās valsts normatīvo aktu prasībām.  Attiecībā uz projektētāju, kura mītnes vai sniegto pakalpojumu izcelsmes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts, ir attiecināma prasība par atzīšanas institūcijas izsniegtas atļaujas īslaicīgu profesionālo pakalpojumu sniegšanai saņemšanu Saskaņā ar Ministru kabineta 2021. gada 21. janvāra noteikumus Nr.47 "Īslaicīgu profesionālo pakalpojumu sniegšanas kārtība Latvijas Republikā reglamentētā profesijā". |
| 7.3.6. | Piegādātājs ir ieviesis kvalitātes vadības sistēmu atbilstoši ISO 9001 vai ekvivalenta standarta prasībām. | Piegādātājs iesniedz ISO 9001 vai ekvivalenta sertifikāta kopiju, vai citus pierādījumus par līdzvērtīgiem kvalitātes nodrošināšanas pasākumiem. |
| 7.3.7. | Piegādātājam izsniegts vides vadības un audita sistēmas (EMAS) vai ekvivalentas sistēmas sertifikāts. | Piegādātājs iesniedz vides vadības un audita sistēmas (EMAS) vai ekvivalenta sertifikāta kopiju, vai citus pierādījumus par līdzvērtīgiem kvalitātes nodrošināšanas pasākumiem. |

# Pieteikuma noformējums un saturs

* 1. Piegādātājs sagatavo un iesniedz pieteikumu saskaņā ar Nolikuma prasībām, kā arī ņemot vērā Latvijas Republikā spēkā esošos normatīvos aktus.
  2. Pieteikums jāiesniedz elektroniski LEIS, ievērojot šādas Piegādātāja izvēles iespējas:
     1. izmantojot LEIS piedāvātos rīkus, aizpildot minētajā sistēmā sagatavotās formas;
     2. pievienojamos dokumentus sagatavojot ārpus LEIS, un augšupielādējot sistēmas attiecīgajos laukos sagatavotos *pdf, word, excel, edoc* dokumentus.
  3. Pieteikumu paraksta (apstiprina) Piegādātāju pārstāvēt tiesīgā persona, nepieciešamības gadījumā pievienojot pārstāvību apliecinošu dokumentu (piemēram, pilnvaru).
  4. Piegādātājs, iesniedzot pieteikumu LEIS, apliecina atbilstību Nolikuma 7.1. un 7.3.punktā noteiktajām kvalifikācijas prasībām.
  5. Nolikums ir sagatavots latviešu un angļu valodās.
  6. Pieteikumam un citām pieteikuma daļām, jābūt sagatavotam un iesniegtam latviešu vai angļu valodā. Piegādātāja iesniegtais pieteikums var būt arī citā valodā, bet tādā gadījumā tam jābūt pievienotam tulkojumam latviešu vai angļu valodā ar noteikumu, ka, interpretējot pieteikumu, attiecīgais tulkojuma teksts latviešu valodā ir prioritārs.
  7. Piegādātāja kvalifikācijas atbilstības novērtēšanai, Piegādātājam **jāiesniedz sekojoši dokumenti:**
     1. Pieteikums, atbilstoši LEIS norādītajai informācijai;
     2. Ja Piegādātājs ir reģistrēts vai tā pastāvīgā dzīvesvieta ir ārpus Latvijas, saskaņā ar SPSIL 48. panta piektās daļas 2. punkta (a) apakšpunktu, ārvalsts kompetentas institūcijas izziņa, kas apliecina, ka uz ārvalstīs reģistrētu piegādātāju nav attiecināmi SPSIL 48. panta otrās daļas 1., 2., 4., 5. un 6. punktā minētie izslēgšanas iemesli;
     3. Informācija, saskaņā ar Nolikuma 7.punktā noteikto.
  8. Pasūtītājs var pieprasīt no Piegādātāja skaidrojumus un/vai papildus precizējošu informāciju tā kvalifikācijas novērtēšanai.
  9. Ja Pasūtītājam rodas šaubas par iesniegtās dokumenta kopijas autentiskumu, tam ir tiesības pieprasīt, lai Piegādātājs uzrāda iesniegto dokumentu oriģinālus vai iesniedz apliecinātas kopijas.
  10. Ārvalstu Piegādātāji ir tiesīgi iesniegt no Nolikuma 8. punktā noteiktajiem dokumentiem atšķirīgus dokumentus, ja tie apliecina Nolikuma 8.punktā prasīto informāciju un tos izsniegušas attiecīgas ārvalstu institūcijas, iestādes vai personas, kas saskaņā ar Piegādātāja reģistrācijas valsts normatīvajiem aktiem ir tiesīgas to darīt.
  11. Piegādātājs, lai apliecinātu, ka tas atbilst Nolikumā noteiktajām atlases prasībām, saskaņā ar SPSIL 56.pantu kā sākotnējo pierādījumu drīkst iesniegt Eiropas vienoto iepirkuma procedūras dokumentu[[8]](#footnote-9). Tas jāiesniedz arī par katru personu, uz kuras iespējām Piegādātājs balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, bet, ja Piegādātājs ir personu apvienība – par katru tās dalībnieku.
  12. Ja Piegādātājs, kura kvalifikācija atbilst Nolikuma prasībām, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai Nolikumā noteiktajām atlases prasībām, Pasūtītājs pirms lēmuma pieņemšanas par Piegādātāja atbilstību kvalifikācijas prasībām, pieprasa iesniegt dokumentus, kas apliecina Piegādātāja atbilstību Piegādātāja atlases prasībām.
  13. Ārvalstu Piegādātāja personāla kvalifikācijai jāatbilst Nolikuma prasībām un ārvalstu personāla kvalifikācijas atbilstība jāapliecina iesniedzot likumā "Par reglamentētajām profesijām un profesionālās kvalifikācijas atzīšanu" noteiktās kompetences apliecības.

# 9. Pieteikumu iesniegšanas kārtība

9.1. Pieteikumi jāiesniedz LEIS - <https://eis2.latvenergo.lv/users/internal_sign_in>.

9.2. Pieteikumu iesniegšanai netiek noteikts konkrēts termiņš, un tos var iesniegt visā Kvalifikācijas sistēmas uzturēšanas laikā.

# 10. Pieteikumu izskatīšana

10.1. Iesniegtie pieteikumi tiek izskatīti kvalifikācijas novērtēšanas komisijas sēdēs bez Piegādātāju pārstāvju piedalīšanās.

10.2. Piegādātājs var tikt iekļauts kvalificēto piegādātāju sarakstā, ja tā kvalifikācija atbilst visām Nolikuma 7. punktā norādītajām kvalifikācijas prasībām.

10.3. Lēmums par Pieteikuma iesniedzēja atbilstību Kvalifikācijas sistēmai tiks pieņemts 2 (divu) mēnešu laikā pēc pieteikuma iesniegšanas. Nepieciešamības gadījumā kvalifikācijas novērtēšanas komisija ir tiesīga termiņu pagarināt līdz 6 (sešiem) mēnešiem, ievērojot SPSIL 55. panta sestajā daļā noteikto kārtību.

10.4. Gadījumā, ja komisija konstatē, ka Piegādātājs nav iesniedzis visus Nolikuma 8. punktā prasītos dokumentus vai arī to saturs neatbilst Nolikuma prasībām, komisija aptur pieteikuma izskatīšanu līdz papildu dokumentu saņemšanai. Piegādātājs, pēc papildu dokumentu pievienošanas, pieteikumu var iesniegt atkārtotai izskatīšanai.

10.5. Par atbilstību kvalifikācijas prasībām vai pieteikuma noraidīšanu pieteikuma iesniedzēji tiek informēti elektroniski, nosūtot informāciju uz LEIS Piegādātāja norādīto e-pastu. Noraidīšanas iemesli tiek izskaidroti, pamatojoties uz Kvalifikācijas sistēmā noteiktajām kvalifikācijas prasībām.

# 11. Piegādātāju izslēgšana no Kvalifikācijas sistēmas

11.1. Kvalifikācijas sistēmas komisija jebkurā brīdī var izslēgt Piegādātāju no kvalificēto piegādātāju saraksta, ja tiek konstatēts, ka Piegādātāja kvalifikācija neatbilst kādai no Nolikuma [7.](#_Pretendentu_kvalifikācijas_prasības) punktā norādītajām kvalifikācijas prasībām.

11.2. Par nodomu izslēgt Piegādātāju no kvalificēto piegādātāju saraksta Kvalifikācijas sistēmas uzturētājs rakstveidā, norādot iemeslus, informē Piegādātāju vismaz 10 (desmit) dienas pirms komisijas lēmuma par izslēgšanu pieņemšanas datuma.

# 12. Fizisko personu datu apstrāde

12.1. Aktuālie Pasūtītāja fizisko personu datu apstrādes nosacījumi pieejami: <https://latvenergo.lv/lv/personas-datu-apstrades-principi/personas-datu-apstrades-principi-organizejot-cenu-aptaujas> .

# 13. Citi noteikumi

13.1. Ja nepieciešams, kvalifikācijas novērtēšanas komisija var papildināt vai mainīt Nolikumu. Nolikuma aktuālā versija pieejama AS "Latvenergo" tīmekļa vietnē [www.latvenergo.lv](http://www.latvenergo.lv).

13.2. Piegādātāji tiek iekļauti kvalificēto piegādātāju sarakstā **uz termiņu - 2 (divi) gadi** no lēmuma par Piegādātāja iekļaušanu kvalificēto piegādātāju sarakstā pieņemšanas dienas.

13.3. Piegādātājs netiek iekļauts kvalificēto piegādātāju sarakstā, ja Piegādātājs ir iesniedzis nepatiesu informāciju viņa kvalifikācijas novērtēšanai vai vispār nav sniedzis prasīto informāciju.

13.4. Beidzoties Nolikuma 13.2. punktā norādītajam termiņam, Piegādātājs **savlaicīgi** (vismaz 2 (divus) mēnešus pirms termiņa beigām) iesniedz jaunu pieteikumu, bet kvalifikācijas novērtēšanas komisija veic viņa kvalifikācijas atbilstības izvērtēšanu, un lemj par termiņa pagarināšanu vai Piegādātāja izslēgšanu no kvalificēto piegādātāju saraksta**. Ja jauns pieteikums kvalifikācijas turpināšanai savlaicīgi netiks iesniegts, Piegādātājs pēc norādītā kvalifikācijas termiņa no kvalificēto piegādātāju saraksta tiks izslēgts.**

13.5. Līgumu un citu dokumentu aprites ātruma veicināšanai, Piegādātāji, kuri tiks iekļauti kvalificēto piegādātāju sarakstā, aicināti nodrošināt iespēju parakstīt dokumentus ar drošu elektronisko parakstu.

13.6. Piegādātājam, kurš ir iekļauts kvalificēto piegādātāju sarakstā, ir pienākums informēt kvalifikācijas sistēmas komisiju par izmaiņām Piegādātāja uzņēmumā vai kvalifikāciju apliecinošajos dokumentos, kuru rezultātā nevar tikt izpildītas Nolikumā noteiktās Piegādātāju kvalifikācijas prasības.

13.7. Piegādātāji tiek aicināti savlaicīgi sniegt informāciju par izmaiņām (un veikt izmaiņas LEIS), kas Piegādātāja kvalifikācijas termiņa laikā notikušas komercsabiedrībā). Iesniedzot jaunu informāciju, Piegādātājs apstiprina spēkā esošās informācijas pareizību un spēkā esamību.

13.8 Piegādātājs, kurš ir iekļauts kvalificēto piegādātāju sarakstā, piedāvājuma neiesniegšanas gadījumā, apņemas sniegt argumentētu pamatojumu par nepiedalīšanās iepirkuma procedūrā iemesliem.

13.9. Piegādātājs ir informēts, ka saņems uzaicinājumus iesniegt piedāvājumus iepirkumu procedūrās Kvalifikācijas sistēmas ietvaros.

**Pielikumā:**

1. Informācija par Piegādātāju.
2. Formas informācijai par Piegādātāja pieredzi un/vai personālu.

# Pielikums Nr. 1

**Informācija par Piegādātāju**

*(Piegādātājs informāciju sniedz AS "Latvenergo" elektroniskajā iepirkumu sistēmā, aizpildot sistēmā sagatavotās formas)*

1. Iesniedzot pieteikumu AS "Latvenergo" elektroniskajā iepirkumu sistēmā (turpmāk - LEIS), Piegādātājs piesaka savu dalību AS "Latvenergo" uzturētajā kvalifikācijas sistēmā "Ražotāja un energoapgādes apakšstaciju projektēšana un būvniecība".
2. Iesniedzot pieteikumu LEIS, Piegādātājs apliecina, ka:
   1. ir iepazinies ar Piegādātāju atlases noteikumiem, izprot un ar šī pieteikuma iesniegšanu pilnībā akceptē tos;
   2. apņemas neveikt krāpnieciskas un koruptīvas darbības iepirkumu procesā, ievērot konkurenci regulējošo normatīvo aktu prasības, neiesaistīties konkurenci ierobežojošos darījumos un nepieļaut interešu konflikta situācijas savstarpējā sadarbībā;
   3. uz mums, kā Piegādātāju, mūsu valdes vai padomes locekļiem, patieso labumu guvējiem, pārstāvēttiesīgām personām vai prokūristiem vai personām, kuras ir pilnvarotas pārstāvēt mūsu darbībās, kas saistītas ar filiāli, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē noteiktā līguma izpildi;
   4. piekrīt kvalifikācijas sistēmas Nolikuma noteikumiem, atzīst tos par sev saistošiem un piekrīt tos izpildīt;
   5. piekrīt kvalifikācijas sistēmas komisijas vai oficiālas kompetentas iestādes pārbaudei, lai konstatētu un novērtētu darbu veikšanas iespējas un kvalitātes nodrošināšanas pasākumus mūsu uzņēmumā;
   6. pievienotie dokumenti, kas veido pieteikumu, un visas pieteikumā sniegtās ziņas ir patiesas.
3. Piegādātājs apņemas nekavējoties informēt Kvalifikācijas sistēmas komisiju par izmaiņām, kuru rezultātā komercsabiedrība vairs neatbilst Kvalifikācijas sistēmas nolikumā noteiktajām piegādātāju kvalifikācijas prasībām, un apzinās, ka nepatiesas informācijas sniegšanas gadījumā var tikt izslēgts no Kvalifikācijas sistēmas, zaudējot tiesības tikt kvalificētam trīs gadus pēc šāda fakta konstatēšanas.
4. Piegādātājs sniedz sekojošu informāciju:

Komersanta nosaukums

Komersanta reģistrācijas numurs

Komersanta juridiskā adrese

Komersanta biroja adrese

Komersanta tālruņa numurs

Komersanta e-pasts

Komersanta vadītājs

Kontaktpersona darbam ar LEIS

Kontaktpersona (vārds, uzvārds un/vai amats)

Kontaktpersonas tālruņa numurs

Kontaktpersonas e-pasts

Komersanta patiesā labuma guvējs/-i

Apstiprinātāja e-pasts

1. Piegādātājs, iesniedzot pieteikumu LEIS, uzņemas pilnu atbildību par iesniegto dokumentu komplektāciju, tajos ietverto informāciju, noformējumu, atbilstību nolikuma prasībām.
2. Iesniedzot pieteikumu LEIS, Piegādātājs apliecina, ka sniegtā informācija un dati ir patiesi.

# 

# Pielikums Nr. 2

**Forma I**

**Informācija par Piegādātāja pieredzi\*** (Nolikuma 7.3.3 un 7.3.4.punkts)\*\*

|  |  |  |  |  |
| --- | --- | --- | --- | --- |
| **Nr.**  **p.k.** | **Uzņēmuma, kurā īstenots projekts, nosaukums** | **Projekta nosaukums, darbu apraksts, apjoms** | **Līguma uzsākšanas, pabeigšanas**  **gads/ mēnesis** | **Kontaktpersona uzziņām (vārds, uzvārds, telefona Nr.)** |
| 1. |  |  |  |  |
| 2. |  |  |  |  |
| 3. |  |  |  |  |
| … |  |  |  |  |

\*Ja Pasūtītājam radīsies šaubas par kādu no norādītājiem projektiem, tas var pieprasīt Kandidātu iesniegt dokumentus, kas apliecina tabulā norādītos datus (piemēram, norādīta pasūtītāja atsauksmi, līgumu kopijas, pavadzīmes vai citus dokumentus).

\*\*Ja Piegādātājs Nolikuma prasību izpildei balstās arī uz citām personām, tabulu jāaizpilda atsevišķi par Piegādātāju un atsevišķi par citām personām (piemēram, apakšuzņēmējiem).

**Forma II**

**Informācija par piedāvātajiem speciālistiem, t.sk., pieredzi\*** (Nolikuma 7.3.5.punkts)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr.**  **p. k.** | **Sertificēts /**  **kvalificēts speciālists** | **Vārds, Uzvārds** | **Sertifikāta vai apliecības Nr., izdošanas datums un derīguma termiņš** | **Sertifikāta darbu veidi (sertifikācijas joma)** | **Pieredze** (ja attiecināms, saskaņā ar Nolikuma 7.3.5. punktā definēto) | | | |
| **Uzņēmuma, kurā īstenots projekts,**  **nosaukums** | **Projekta nosaukums, darbu apraksts, apjoms** | **Līguma darbības laiks**  **(sākuma gads un mēnesis, ilgums)** | **Kontaktpersona uzziņām**  **(vārds, uzvārds, telefona Nr.)** |
|  | Darbu vadītājs |  |  |  |  |  |  |  |
|  | … |  |  |  |  |  |  |  |
|  | Atbildīgais par darbu izpildi elektroietaisēs |  |  |  |  |  |  |  |
|  | … |  |  |  |  |  |  |  |
|  | Būvniecības un montāžas darbu speciālists |  |  |  |  |  |  |  |
|  | … |  |  |  |  |  |  |  |
|  | Būvniecības un montāžas darbu speciālists |  |  |  |  |  |  |  |
|  | … |  |  |  |  |  |  |  |
|  | Darba aizsardzības koordinators |  |  |  |  |  |  |  |
|  | … |  |  |  |  |  |  |  |
|  | Speciālists tehnisko parametru mērīšanas un pārbaudes darbu veikšanai |  |  |  |  |  |  |  |
|  | … |  |  |  |  |  |  |  |
|  | Būvprojekta vadītājs |  |  |  |  |  |  |  |
|  | … |  |  |  |  |  |  |  |
|  | Projektēšanas speciālists |  |  |  |  |  |  |  |
|  | … |  |  |  |  |  |  |  |
|  | Projektēšanas speciālists |  |  |  |  |  |  |  |
|  | … |  |  |  |  |  |  |  |
|  | Projektēšanas speciālists |  |  |  |  |  |  |  |
|  | … |  |  |  |  |  |  |  |

\*Ja Pasūtītājam radīsies šaubas par kādu no norādītājiem projektiem, tas var pieprasīt Kandidātu iesniegt dokumentus, kas apliecina tabulā norādītos datus (piemēram, norādīta pasūtītāja atsauksmi, līgumu kopijas, pavadzīmes vai citus dokumentus).

1. Piegādātājs – fiziskā vai juridiskā persona vai šādu personu apvienība jebkurā to kombinācijā, kas attiecīgi piedāvā veikt būvdarbus, piegādāt preces vai sniegt pakalpojumus. Piegādātāji netiek sadalīti kategorijās. [↑](#footnote-ref-2)
2. Energoapgādes objekts - 110 kV vai augstāka sprieguma apakšstacijas un/vai sadales ietaises 110 kV vai augstāka sprieguma pievienojumi ar iekārtām, tai piederošu teritoriju, palīgbūvēm, ēkām, inženierbūvēm, kas paredzētas elektroenerģijas pārvadei vai sadalei. Dažāda veida iekārtu nomaiņas, 110 kV vai augstāka sprieguma transformatoru un vidējā sprieguma kopņu tiltu izbūves darbi un dažādi remonta un apkopes darbi netiek uzskatīti par energoapgādes objektu izbūvi. [↑](#footnote-ref-3)
3. Releju aizsardzība un automātika. [↑](#footnote-ref-4)
4. Dispečervadības sistēma (tehnisko līdzekļu kopums attālinātu energoobjektu uzraudzībai un vadībai). [↑](#footnote-ref-5)
5. Saskaņā ar SPSIL 52. panta piekto daļu. [↑](#footnote-ref-6)
6. Saskaņā ar Ministru kabineta 19.08.2014. noteikumu Nr.500 "Vispārīgie būvnoteikumi" 100. punktu un Ministru kabineta 20.03.2018. noteikumiem Nr.169 "Būvspeciālistu kompetences novērtēšanas un patstāvīgās prakses uzraudzības noteikumi"

   2 Saskaņā ar Ministru kabineta 19.08.2014. noteikumu Nr.500 "Vispārīgie būvnoteikumi" 2.15. punktu galvenais būvdarbu veicējs ir būvdarbu veicējs, kas piesaista citus atsevišķus būvdarbu veicējus, noslēdzot attiecīgus līgumus, un kura pienākums ir realizēt objektu dabā atbilstoši būvprojektam. [↑](#footnote-ref-7)
7. Saskaņā ar Ministru kabineta 2014.gada 19.augusta noteikumu Nr.500 "[Vispārīgie būvnoteikumi](https://likumi.lv/ta/id/269069-visparigie-buvnoteikumi)" 4. punktu būves iedala trīs grupās (Ministru kabineta 2014.gada 19.augusta noteikumu Nr.500 "[Vispārīgie būvnoteikumi](https://likumi.lv/ta/id/269069-visparigie-buvnoteikumi)" [1.](https://likumi.lv/ta/id/269069#piel1) pielikums) atkarībā no būvniecības sarežģītības pakāpes un iespējamās ietekmes uz cilvēku dzīvību, veselību un vidi. Pirmā ir zemākā, bet trešā ir augstākā grupa. [↑](#footnote-ref-8)
8. Veidlapas forma pieejama: <http://espd.eis.gov.lv/>  Kamēr ESPD rīkam norit tehniskie uzturēšanas darbi alternatīvi ESPD rīki pieejami šeit: <https://espd.eop.bg/espd-web/> vai <https://espd.uzp.gov.pl/> [↑](#footnote-ref-9)